Diari Oficial de la Generalitat Valenciana


Sumari del DOGV 6446, del 26-01-2011 (2011/551)

RESOLUCIÓ de 18 de gener de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 8.520,37 m² de superfície, situada a El Campello (Alacant), avinguda Ausiàs March, realitzada per l'ajuntament del dit municipi a favor de la Generalitat per a ser destinada a l'ampliació de l'IES Enric Valor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/551


Data del document
:   18-01-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 18 de gener de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 8.520,37 m² de superfície, situada a El Campello (Alacant), avinguda Ausiàs March, realitzada per l'ajuntament del dit municipi a favor de la Generalitat per a ser destinada a l'ampliació de l'IES Enric Valor.  
 [2011/551]  
L'Ajuntament d'El Campello, en sessions plenàries realitzades els dies 30 d'abril de 2009 i 28 de gener de 2010, va acordar la cessió gratuïta a la Generalitat de la finca de la seua propietat de 8.520,37 m² de superfície, situada en l'avinguda Ausiàs March de la dita població. Tal i com consta en l'acord de 28 de gener, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a l'ampliació de l'IES Enric Valor institut d'educació secundària de la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'El Campello de la parcel·la de 8.520,37 m² de superfície situada en l'avinguda Ausiàs March de la dita població, que confronta: nord, avinguda Ausiàs March; sud, parcel·les 184 i 192 del polígon 8 de rústica i parcel·la de quaranta-tres metres i setanta-cinc decímetres quadrats segregada sota la lletra B; est, carrer Alcalde Boix Giner, i oest, resta de la finca matriu i parcel·la de quaranta-tres metres i setanta-cinc decímetres quadrats segregada sota la lletra B..  
Consta inscrita en el Registre de la Propietat d'El Campello al tom 2152, llibre 931, foli 62, finca 43607, inscripció 1a.  
Referència cadastral: pendent de regularització cadastral.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'El Campello, s'efectua amb la condició de destinar la parcel·la a ampliació de l'IES Enric Valor de la localitat, i queda subjecta al que disposa l'article 37 de la Llei 14/2003, de Patrimoni de la Generalitat.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 18 de gener de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa